Justin Trudeau

Justin Pierre James Trudeau (lindur më 25 dhjetor, 1971) është një politikan kanadez që shërbeu si kryeministri i 23-të i Kanadasë nga viti 2015 deri më 2025. Anëtar i Partisë Liberale të Kanadasë, ai shërbeu si kryetar i partisë nga viti 2013 deri më 2025. Ai gjithashtu ka qenë deputet për Papineau që nga viti 2008.

Trudeau lindi në Otava, Ontario, si djali i madh i kryeministrit Pierre Trudeau dhe ndoqi Collège Jean-de-Brébeuf. Ai ka një diplomë Bachelor të Arteve në anglisht nga Universiteti McGill dhe një diplomë Bachelor i Arsimit nga Universiteti i Kolumbisë Britanike. Pas diplomimit, ai dha mësim në nivelin e shkollës së mesme në Vankuvër, përpara se të kthehej në Montreal më 2002 për të vazhduar studimet e tij. Ai ishte kryetar i shoqatës bamirëse të të rinjve Katimavik dhe drejtor i Shoqatës jofitimprurëse Kanadeze të Ortekut. Në vitin 2006, ai u emërua kryetar i Task Forcës për Rinovimin e Rinisë së Partisë Liberale. Në zgjedhjet federale të vitit 2008, ai u zgjodh për të përfaqësuar Papineau në Dhomën e Komunëve. Ai ishte kritiku i Opozitës Zyrtare së Partisë Liberale për rininë dhe multikulturalizmin në vitin 2009; në vitin 2010, ai u bë kritik për shtetësinë dhe emigracionin. Në vitin 2011 emërohet kritik për arsimin e mesëm dhe sport. Në vitin 2013, Trudeau u zgjodh si udhëheqës i Partisë Liberale dhe e udhëhoqi partinë në një qeveri të shumicës në zgjedhjet federale të vitit 2015. Ai u bë kryeministri i dytë më i ri në historinë kanadeze dhe i pari që ishte fëmija i një kryeministri të mëparshëm.

Kategoria:Lindje 1971
Kategoria:Njerëz që jetojnë
Kategoria:Politikanë kanadezë
Kategoria:Kryeministra të Kanadasë